Diari Oficial de la Generalitat Valenciana


Sumari del DOGV 278, del 08-08-1985 (1985/804782)

REIAL DECRET 1101/1985, de 5 de juny, sobre traspàs de funcions i serveis de l'Administració de l'Estat a la Comunitat Valenciana en matèria de Centres Nacionals de Selecció i Reproducció Animal.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/06/05/1101/dof/vci/html**

### Dades del document

Número de DOGV
:   278

Data del DOGV
:   08-08-1985

Secció del DOGV
:   DISPOSICIONS GENERALS

Número del document
:   1985/804782


Data del document
:   05-06-1985

Organisme emissor
:   Presidència del Govern

Tipus de document
:   Reial decret

Reial Decret 1101/1985, de 5 de juny, sobre traspàs de funcions i serveis de l'Administració de l'Estat a la Comunitat Valenciana en matèria de Centres Nacionals de Selecció i Reproducció Animal.  
El Reial Decret 4015/1982, de 29 de desembre determina les normes i el procediment a què han d'ajustar-se els traspassos de funcions i serveis de l'Estat a la Comunitat Valenciana.  
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió adoptà en la reunió del dia 22 de desembre de 1983 l'acord oportú, la virtualitat pràctica del qual exigeix de ser aprovat pel Govern mitjançant Reial Decret.  
En atenció d'aquests motius, en compliment del que disposa el número dos de la disposició transitòria quarta de l'Estatut d'Autonomia de la Comunitat Valenciana a proposta dels Ministres d'agricultura, Pesca i Alimentació i el d'Administració Territorial, i amb la deliberació prèvia del Consell de Ministres en reunió del dia 5 de juny de 1985,  
DECRETE:  
Article 1r  
S'aprova l'Acord de la Comissió Mixta de data 22 de desembre de 1983 prevista en la disposició transitòria quarta de l'Estatut d'autonomia de la Comunitat Valenciana pel qual són traspassades funcions de l'Estat en matèria de Selecció i Reproducció Animal a la Comunitat Valenciana, a realitzar als Centres Nacionals de Selecció i Reproducció Animal i Dipòsits de Reproductors Selectes.  
Article 2n  
U. En conseqüència, queden traspassades a la Comunitat Valenciana les funcions a què fa referència l'acord inclòs en l'annex I d'aquest Reial Decret.  
Dos. En l'annex II d'aquest Reial Decret es recullen les disposicions legals afectades pel present traspàs.  
Article 3r  
Els traspassos a què es refereix aquest Reial Decret tindran efectivitat a partir del dia indicat en l'acord de l'esmentada Comissió Mixta, sense perjudici que el Ministeri d'agricultura, Pesca i Alimentació produesca, fins l'entrada en vigor d'aquest Reial Decret, els actes administratius necessaris per al manteniment dels serveis en aquest règim i nivell de funcionament que tingués en el moment de l'adopció de l'acord que es transcriu com a annex I d'aquest Reial Decret.  
Article 4t  
Aquest Reial Decret entrarà en vigor el dia de la publicació en el Boletín Oficial del Estado.  
A Madrid, el 5 de juny de 1985.  
JOAN CARLES R.  
El Ministre de la Presidència,   
JAVIER MOSCOSO DEL PRADO Y MUÑOZ  
ANNEX I  
El Sr. Juan Soler Ferrer, Secretari accidental i la Sra. Maria Blanca Blanquer i Prats, Secretaria de la Comissió Mixta prevista en la disposició transitòria quarta de l'Estatut d'autonomia de la Comunitat Valenciana.  
CERTIFIQUEN:  
1. Que en la sessió plenària de la Comissió, celebrada el 22 de desembre de 1983, fou adoptat l'acord sobre traspassos a la Comunitat Valenciana de les funcions en matèria de selecció i reproducció animal, a realitzar als Centres Nacionals de Selecció y Reproducció Animal i Dipòsits de Reproductors Selectes, en els termes que tot seguit s'expressen:  
A) Referència a les normes constitucionals, estatutàries i legals en què s'empara la transferència.  
La Constitució, l'article 148.1.7 estableix que les Comunitats Autònomes podran assumir competències en matèria d'agricultura i ramaderia, segons l'ordenació general de l'economia, i en l'article 149. 1.13, 10 i 3 reserva a l'Estat la competència exclusiva sobre normes i ordenació de la planificació general de l'activitat econòmica, comerç exterior i relacions internacionals.  
D'altra banda, l'Estatut d'autonomia de la Comunitat Valenciana, estableix en l'article 34.1.4 que correspon a la Comunitat Valenciana, la competència exclusiva en matèria d'agricultura i ramaderia, segons les bases i l'ordenació de l'actuació econòmica general.  
Els Decrets 2684/1971, de 5 de novembre; 2499/1971, de 13 d'agost i 733/1973, de 29 de març i altres disposicions complementàries, regulen les funcions i serveis, en matèria de selecció i reproducció animal, com a competència de la Direcció General de la Producció Agrària, a través de la Subdirecció General de la Producció Animal.  
Sobre la base d'aquestes previsions constitucionals i estatutàries, cal efectuar ja en aquest camp, traspassos de funcions i serveis a la Comunitat Valenciana.  
B) Funcions de l'administració de l'Estat que assumeix la Comunitat Autònoma i identificació dels serveis que es traspassen  
1. Es traspassen a la Comunitat Valenciana, dins del seu àmbit territorial, en els termes d'aquest acord i dels Decrets i d'altres normes que el facen efectiu i es publiquen en el Boletín Oficial del Estado, les següents funcions que venia realitzant l'Administració de l'Estat:  
a) L'execució dels programes i de les actuacions d'interés nacional i/o àmbit supracomunitari establerts o elaborats per l'òrgan col·legiat a què fa referència l'apartat D. 1º., que s'han de desplegar en els Centres Nacionals de Selecció i Reproducció Animal i/o en els Dipòsits de Reproductors Selectes.  
b) L'elaboració i l'execució dels programes i de les actuacions d'interés regional a desenvolupar en el Centre Nacional de Selecció i Reproducció Animal i/o en el Dipòsit de Reproductors Selectes.  
c) La prestació de serveis a altres Comunitats Autònomes, així com la determinació de les contraprestacions recíproques.  
2. Es traspassen a la Comunitat Valenciana, els serveis de secció i reproducció animal que s'especifiquen en la relació corresponent.  
C) Funcions que es reserva l'administració de l'Estat Romandran en l'Administració de l'Estat les funcions i activitats següents que legalment té atribuïdes i realitzen els serveis que e citen:  
a) Les bases i la coordinació de la planificació general de l'activat econòmica pel que fa a matèries de reproducció i selecció nacional.  
b) Segons que indica el punt D, l'establiment dels programes de les actuacions d'interés nacional i/o d'àmbit supracomunitaria desenvolupar anualment pels Centres Nacionals de Selecció i Reproducció Animal, així com l'assignació dels recursos pressupostaris per aquesta finalitat.  
c) El control de comerç exterior de material genètic animal i de reproductors destinats als Centres Nacionals de Selecció i Reproducció Animal i/o Dipòsit de Reproductors Selectes.  
D) Funcions en què han de concórrer l'administració de l'Estat i la Comunitat Autònoma i la forma de cooperació  
1. Es desenvoluparan coordinadament entre el Ministeri d'agricultura, Pesca i Alimentació i la Comunitat Valenciana, a través de l'òrgan col·legiat que siga reglamentàriament establert pel Ministeri esmentat, d'acord i amb la participació de totes les Comunitats Autònomes, de funcions següents:  
a) L'establiment del calendari de realització de les proves de valoració d'aquells reproductors que tinguen interès nacional.  
b) La determinació dels nivells màxims d'utilització dels exemplars donants de material genètic existents en els Centres Nacionals de Selecció i Reproducció Animal.  
c) La proposta d'inclusió i adquisició dels exemplars que han d'integrar la plantilla de donants de material genéticen els Centres Nacionals de Selecció i Reproducció Animal.  
d) Les anàlisis de les necessitats i mecanisme de subministrament i distribució de material genètic a les Comunitats Autònomes per als programes de reproducció ordenada corresponents.  
e) L'elaboració dels programes i de les actuacions d'interés nacional i/o d'àmbit supracomunitari, a desenvolupar anualment pels Centres Nacionals de Selecció i Reproducció Animal.  
2. Entre el Ministeri d'agricultura, Pesca i Alimentació i la Comunitat Valenciana s'establiran els mecanismes de coordinació adients que permeten una adequada informació i col·laboració de les funcions transferides.  
E) Béns, drets i obligacions de l'Estat que es traspassen  
No cap.  
F) Personal adscrit als serveis que es traspassen  
No n'hi ha.  
G) Llocs de treball vacants que es traspassen  
No cap.  
H) Valoració definitiva de les càrregues financeres dels Serveis traspassats  
No n'hi ha.  
I) Documentació i expedients dels serveis que es traspassen  
El lliurament de la documentació i dels expedients dels serveis traspassats es realitzarà en el termini d'un mes des de la publicació del Reial Decret pel qual s'aprova aquest acord. La resolució dels expedients que estiguen en tramitació es realitzarà segons que preveu l'article 8é del Reial Decret 4015/1982, de 29 de desembre.  
J) Data d'efectivitat dels traspassos  
El traspàs de funcions objecte d'aquest acord tindran efectivitat a partir del dia 1 de gener de 1985.  
I perquè així conste, expedim aquesta certificació a Madrid, el 22 de desembre de 1985.- Els Secretaris de la Comissió Mixta, Juan Soler Ferrer i Maria Blanca Blanquer i Prats.  
ANNEX II  
Disposicions legals afectades per la transferència de serveis en matèria de Centres Nacionals de Selecció i Reproducció Animal  
Decret 2499/1971, de 13 d'agost, sobre Normes Reguladores de la Reproducció Ramadera.  
Decret 733/1973, de 29 de març, pel qual s'aproven les Normes. Reguladores dels Llibres Genealògics i Comprovació de Rendiments del Ramat.  
I disposicions complementàries.


Còpia Permalink ELI